b'\n_START_ARTICLE_\nOligurija\n_START_PARAGRAPH_\nOligurija je bolezensko stanje, pri katerem dnevno nastane ve\xc4\x8d kot 100, a manj kot 400 mililitrov se\xc4\x8da. Oligurija lahko nastopi zaradi premajhnega vnosa teko\xc4\x8dine v telo (dehidracija). Pogostoma se pojavlja pri starostnikih in pri ljudeh, ki zaradi svojih dejavnosti (npr. fizi\xc4\x8dni delavci) izgubijo preveliko teko\xc4\x8dine in je s pitjem ne nadomestijo. Nadalje je lahko oligurija posledica ledvi\xc4\x8dne insuficience (zmanj\xc5\xa1ane ledvi\xc4\x8dne zmogljivosti)._NEWLINE_Ekstremna oblika oligurije, ki jo imenujemo anurija, nastopi, ko telo preneha proizvajati se\xc4\x8d - klini\xc4\x8dno dolo\xc4\x8dena meja je 50 ml na dan.'